34 FIMMTUDAGUR 21. JÚNÍ 2007 MORGUNBLAÐIÐ MINNINGAR Elsku amma mín , nú hefurðu kvatt þennan heim . Mikið óskaplega á ég eftir að sakna þín mikið . Þú áttir við erfið veikindi að stríða síðustu ævidaga þína og reyndi ég að koma og vera hjá þér eins oft og ég gat . Mikið finnst nú mér gott að hafa verið hjá þér þínar síðustu klukkustundir og getað kvatt þig undir lokin . Minningarnar eru margar og góð - ar sem þú skilur eftir þig og munu hlýja okkur um hjartarætur um ókomin ár . Alltaf varstu tilbúin að styðja og styrkja við bakið á þeim sem minna máttu sín svo ég tali nú ekki um dýrin stór og smá . Það minnir mig á atburð sem átti sér stað í Hlíðarhvamminum fyrir þó - nokkrum árum . Þú vaknaðir einn morguninn við hávaða inni í stofu . Þegar þú komst fram hafði fugls - grey villst inn um gluggann um nótt - ina og ekki ratað út aftur . Áhyggjur þínar voru að hann væri svo hrædd - ur og þá sérstaklega að hann væri algjörlega ósofinn eftir hrellingar næturinnar . Svo getur maður ekki annað en rifjað upp pönnukökubakstur þinn sem þú stundaðir allt fram á síðustu mánuði og ekki má gleyma heita súkkulaðinu þínu sem var það besta sem ég hef nokkurn tíma smakkað . Handavinna var mikið áhugamál Ráðhildur Jónsdóttir ? Ráðhildur Jóns - dóttir fæddist í Vestmannaeyjum 18. október 1916 . Hún lést á hjúkr - unarheimili Hrafn - istu í Reykjavík 16. maí síðastliðinn og var útför hennar gerð frá Fossvogs - kirkju 24. maí . hjá þér . Hvers konar útsaumur og hannyrð - ir og lagðir þú mikinn metnað í það sem sést vel á fallega hand - bragðinu þínu . Þú varst líka dugleg að útdeila afrakstri vinnu þinnar til ættingja og vina sem við eigum til minningar um þig . Mikið var gaman að heyra sögurnar þínar um gamla daga og minntist þú þeirra allt til síðasta dags . Alltaf var nú stutt í brosið þitt og góða skapið og hafðir þú gaman af því að segja frá og heyra af skemmtilegum uppákomum . Þú varst dugleg að sækja í fé - lagsskap annarra og fá fréttir af mönnum og dýrum og miðla þeim til okkar hinna . Já dýrin gleymdust aldrei hjá þér amma mín , þegar þú hringdir þá var alltaf spurt um heimilisfólkið og svo ? hvernig hefur kisa það ?? Ekki gleymdust dýrin heldur um jólin , þau fengu alltaf sína pakka eins og aðrir . Og öll jólakortin sem þú lagðir svo mikla natni við , hvert einasta pláss nýtt til að koma fallegu skilaboðunum þínum til skila . Ég skil nú ekki enn hvernig þú fórst að því að handskrifa allan þennan fjölda af kortum til níræðisaldurs . Nú veit ég að þér líður betur og þú ert komin til afa og Ellu ömmu og það huggar mig í sorginni . Ég veit að þú munt líta eftir litla englinum mínum , Maroni Ágústi , og einnig veit ég að þú munt fylgjast með okk - ur öllum hinum . Elsku amma mín , þín verður sárt saknað . Minning þín er ljós í lífi okkar allra . Elenóra Áslaug Kristinsdóttir . Haraldur Einarsson móðurbróðir minn hefði orðið áttræður eftir tæpa tvo mánuði . Frá því ég man eftir mér hefur hann verið órjúfanlegur hluti af stórfjölskyld - unni . Það er skrýtin tilfinning þegar fastir punktar í tilverunni eru skyndilega horfnir . Halli var ein - hleypur og bjó hjá afa og ömmu á Vesturvallagötu 7 allt þar til þau féllu frá . Stóran hluta starfsævi sinn - ar var hann kaupmaður og rak mat - vöruverslunina Matval í Kópavogi ásamt Sigurði Guðmundssyni sem lést fyrr á þessu ári . Halli var tíður gestur á heimili okkar í Kópavoginum , kannski er gestur ekki rétta orðið , svo nátengd - ur var hann okkur . Á hverjum sunnudagsmorgni í fjöldamörg ár komu þeir Halli og afi í kaffi eftir að hafa komið við í Matvali þar sem Halli undirbjó komandi vinnuviku í búðinni á meðan afi laumaði gotteríi í poka handa okkur systkinunum . Ég man eftir ferðum til frændfólksins austur á Eyrarbakka þar sem voru settar niður kartöflur á hverju vori og ótal sunnudagsbíltúrum . Halli ferðaðist mikið á þessum árum og fór nánast árlega til sólarlanda eða til Englands að horfa á fótboltaleiki . Í hvert sinn sem Halli kom erlendis frá færði hann mér þjóðbúninga - dúkku og þær voru orðnar ansi margar þegar ég var komin á ung - lingsár . Fyrir litla stelpu var mikils - vert að eiga þennan góða frænda sem alltaf mundi eftir henni . Ég vann í Matvali á sumrin sem ungling - ur . Þar sá ég þjónustulipran og glað - væran kaupmann sem alltaf var Haraldur Einarsson ? Haraldur Ein - arsson fæddist á Vesturvallagötu 7 í Reykjavík 8. ágúst 1927 . Hann lést 13. júní síðastliðinn og var útför hans gerð frá Fella - og Hóla - kirkju 20. júní . mættur eldsnemma á morgnana og átti gott samneyti við sam - ferðafólk sitt . Það sama má segja um lip - urð við fjölskylduna . Hann sinnti afa og ömmu af einstakri natni og ófá skiptin sótti hann okkur syst - ur og fjölskyldur okk - ar á flugvöllinn þegar við bjuggum vestur á Ísafirði . Hann var allt - af boðinn og búinn að aðstoða . Halli eignaðist tvær dætur , þær Þóru og Guðrúnu . Guðrún er búsett í Noregi en hjá Þóru og Óskari manni hennar bjó Halli síðustu 15 árin . Börn Þóru kynntust því afa sínum vel og bundust honum sterkum böndum . Halli fór líka reglulega til Noregs , síðast nú um páskana . Frá því ég flutti á Selfoss hafa þau systk - inin mamma og Halli oft komið hing - að austur til okkar . Í bíltúrum um Selfoss rifjaði hann oft upp gamla daga frá því hann var í sveit á sumrin í Flóanum og hvernig umhorfs var hér þá . Í spjalli okkar bar dætur hans oft á góma . Hann var afar stolt - ur af þeim og var eins mjög tíðrætt um barnabörnin sín . Ég var svo lán - söm að eiga góðar stundir með Halla í lok maí í tveimur stórafmælum í fjölskyldunni . Við spjölluðum um hvort og hvernig ætti að halda upp á afmælið þegar hann yrði áttræður . Í dag kveðjum við hann og þurfum víst ekki að ræða frekar um þau veislu - höld . Gleðin og sorgin eru systur . Það er gott að eiga góðar minningar . Að fá að kveðja þetta jarðlíf kvalalaust og hljótt er án efa það sem við flest óskum okkur . Söknuður dætra hans og fjölskyldna þeirra er mikill og víst er að það verður tómlegt fyrst um sinn í Vesturberginu . Ég minnist Halla með virðingu og þökk og votta dætrum hans , fjölskyldum þeirra og systkinum hans samúð mína . Guðbjörg Sigrún . Allt frá því ég man fór ég á Eskifjörð á sumrin til afa og ömmu og alltaf var tekið vel á móti mér . Þau biðu í Bleiksárhlíð með tertur , brosandi og spenntari en ég að fá mig í heimsókn . Oft fór ég og heim - sótti afa í frystihúsið . Þar var hann vel liðinn og var ég montinn af hon - um . Maður fékk mola , var spurður hvort maður ætlaði að vera eins og hann , gengnir hringir innan um glamrandi kælipressur og skoðaðir mælar sem ég kunni ekki deili á . Suma daga var fylgst með þegar hann spilaði spil þar sem alltaf var tekið vel á móti honum . Hann var rólyndismaður og man ég ekki eftir að hann hafi orðið reiður eða skipt skapi . Við matarborðið sat hann við endann af vana til að geta fylgst vel með . Hann var alltaf með á hreinu hvað hver var að bardúsa . Hann bjó yfir ró sem fáir geta til - einkað og var alltaf stutt í brosið . Aldrei var eins og maður truflaði heldur sýndi hann áhuga ef leitað var til hans . Það var hægt að sitja hjá honum stundunum saman án þess að segja nokkuð . Þá sat hann með úfið hárið og kíkti í bók meðan ég lék . Við skildum hvor annan án þess að þurfa segja nokkuð , vorum bara þarna sæl - ir með þögnina . Seinna bjó ég hjá afa og ömmu meðan ég vann sem nemi í vélvirkjun . Þegar komið var heim var afi alltaf áhugasamur um hvað hafði verið gert og hvað væri framundan . Þetta hafði jú verið hans starfsvettvangur . Þennan tíma kynntist ég afa betur , við ræddum daginn og veginn eða sát - um þöglir , hann kíkti í bók meðan ég lá yfir bílaauglýsingum og spurði hann ráða . Fjórum dögum áður en hann kvaddi , kom ég með 2 ára dóttur mína Elis Stefán Andrésson ? Elis Stefán Andrésson fæddist á Eskifirði 11. september árið 1932 . Hann lést á heimili sínu á Eski - firði 1. júní síðast - liðinn og var útför hans gerð frá Eski - fjarðarkirkju 9. júní . í afmæli hjá ömmu . Á meðan allir spjölluðu sat afi í hægindastól og fylgist með þegar dótt - ir mín kemur til hans , togar í puttann á hon - um og segir ? komdu ? . Auðvitað stóð afi upp þrátt fyrir veikindi og lét hana leiða sig inn í eldhús þar sem átti að finna ? ís ? því alltaf vildi hann sýna þeim sem minnstir voru mestan áhuga og gaf af sér þennan þokka sem lað - aði að sér smáfólk . Hann og amma voru ástfangin frá því þau kynntust hinn 2. janúar . Vin - konur hennar sögðu henni að fara fram og sjá manninn ? hann situr við borð og borðar tertu út á hafragraut , hef aldrei séð annað eins ? sögðu þær sem þótti undarlegt og þykir enn . Hann elskaði ömmu öll þessi ár og voru þau eins og ástfangnir ungling - ar , kysstust skælbrosandi og hlæj - andi . þau voru andstæður , hann yfirveg - aður en amma stelandi senunni . Þess vegna hafa þau passað svona vel sam - an . Elsku amma , ég samhryggist þér innilega því ég veit hvað þú hefur misst . Gömul myndaalbúm sýna glæsihjón sem hvergi finnast þó víða sé leitað , ástfangin upp fyrir haus . Þrátt fyrir löng veikindi kveinkaði hann sér ekki , kvartaði ekki yfir hlut - skipti sínu né bað um vorkunn . Hann var samkvæmur sjálfum sér , sýndi aldrei neikvæðni , veitti athygli og allt - af var stutt í fallega brosið . Elsku afi , nú hefur þú kvatt okkur . Síðast þegar ég kvaddi , kyssti ég þig á kinnina og sagði ? við sjáumst svo í sumar ? . Ég sé eftir að hafa ekki sagt hvað mér þótti vænt um þig . Núna situr þú með úfið hárið , brosir og fylgist með okkur . Sindri Mar Jónsson . Með þessum orðum langar mig að minnast afa Ella . Þegar amma hringdi í mig og sagði mér að afi væri dáinn fór hugurinn ósjálfrátt af stað og allar góðu minningar komu upp á yfirborðið . Hugurinn reikar aftur um nokkur ár til þess tíma þegar ég kom austur til ykkar á sumrin , já það var margt sem var brallað í Bleiksárhlíð - inni og það var alltaf jafn auðvelt að fá afa á sitt band ef það var eitthvað sem mann vantaði , hvort heldur sem það voru sjoppuferðir , hreindýraskoðun og ég tala nú ekki um ferðirnar á hraðbátnum , spil eða spjall . Þetta var góður tími sem ég mun varðveita í hjarta mér . Við barnabörnin vorum öll mjög hænd að þér , enda ekki annað hægt , þar sem þú ert svo einstakur og góður afi , alltaf jafn rólegur og stutt í fallega brosið þitt en jafnframt einnig stutt í púkasvipinn , sérstaklega þegar amma var eitthvað að stjórnast , þá fóru á milli okkar augntáknmál sem bara við skildum . Afi stóð sig ótrúlega vel í veikind - um sínum og amma eins og klettur við hlið hans , þó svo að afi stressaði hana ansi oft með því hvað hann var róleg - ur með lyfin : Elli ertu ekki örugglega búinn að taka lyfin ? Ha , ju , ju , var nokkuð sem maður heyrði ansi oft og þótti alltaf jafn spaugilegt , því maður vissi að hann var bara aðeins að stríða ömmu með þessu , sem tók á það ráð að setja lyfin bara ofan í diskinn hjá afa svo að hann gleymdi þeim ekki . Þegar afi gat ekki unnið lengur tók hann því ótrúlega vel og var duglegur að dunda sér við að smíða hluti sem hann gaf svo innan fjölskyldunnar og þetta eru hlutir sem mér þykir vænt um að eiga eftir þig og munu gagnast vel og verða geymdir vel . Á seinni árum hittumst við ekki eins oft , þá var síminn notaður en ég er mjög þakklát fyrir heimsóknina þegar þið komuð suður og kíktuð til okkar en þá var langafastelpan ykkar Kristín Björg nýfædd . En ég er viss um að afi fylgist með áfram og ég mun vera dugleg að segja henni frá langafa sínum í myndum og máli . Elsku afi , takk fyrir allt það sem þú gafst mér og eflaust munum við sjást síðar , hver veit , en þangað til mun ég hugsa til þín og varðveita í hjarta mér þann tíma sem við fengum saman og segja langafastelpunni þinni frá þér . Ég efast ekki um það að þú fylgist með okkur . Elsku amma og aðrir ættingjar og vinir , ég og Kristín Björg sendum ykkur innilegar samúðarkveðjur og guð gefi ykkur styrk og veri með ykk - ur , við getum látið góðar minningar um afa styrkja okkur . Sigurlaug Dóra Ingimundardóttir ( Lulla ) . Kynni okkar Stein - gríms hófust fyrir rúmlega hálfri öld . Fyrst vorum við sam - starfsmenn við bæjarfógeta - og sýslumannsembættið hér í Hafnar - firði í hálfan annan áratug en eftir að ég hvarf til annarra starfa var sam - Steingrímur Helgi Atlason ? Steingrímur Helgi Atlason fæddist á Jófríðar - stöðum í Hafnar - firði 1. maí 1919 . Hann lést á heimili sínu miðvikudaginn 6. júní síðastliðinn og var útför hans gerð frá Víðistaða - kirkju 20. júní . band okkar einkum í gegnum störf fyrir Stangaveiðifélag Hafnarfjarðar á árum áður og veiðimennsku og nokkur síðustu ár höfum við fylgst að í sund á morgnana í Suðurbæjarlaug þar sem við höfum iðkað sund , heita potta og gufuböð ásamt hópi sundvina . Steingrímur var traustur maður og ein - staklega vel látinn og vandasamt starf sem lögreglumaður leysti hann af hendi með mikilli prýði . Hann var athugull og stál - minnugur og gerþekkti bæinn sinn og mér er nær að halda að hann hafi vitað deili á velflestum ? göflurum ? . Segja má að hann hafi verið eins konar alfræðiorðabók að því er varð - aði menn og málefni í Hafnarfirði . Steingrímur var mjög félagslyndur , jákvæður og úrræðagóður og lagði ekki árar í bát þótt á móti blési . Þegar hann varð að hætta akstri vegna sjónskerðingar tók hann fram reiðhjólið og fór lengi vel allra sinna ferða um bæinn á hjóli . Þótti sumum nóg um þessa dirfsku . Þegar kom að því að hann fann að þetta var ekki al - veg nógu öruggt lagði hann hjólinu og fór allra sinna ferða fótgangandi og með strætisvögnum eins og alsjá - andi væri . Steingrímur tók virkan þátt í starfsemi Blindrafélagsins og sótti fundi þess í Reykjavík á hverjum þriðjudegi og hann var virkur þátt - takandi í félagsstarfi og samkomum eldri borgara í Hafnarfirði . Í pílu - kastkeppni stóð hann oftar en ekki uppi sem sigurvegari . Steingrímur og hans ágæta kona , Guðbjörg , sem látin er fyrir allmörg - um árum , höfðu um árabil sótt dans - kennslu og náð mjög góðum árangri í danslistinni . Steingrímur var því eft - irsóttur af heldri konum sem dans - félagi á samkomum eldri borgara í Hafnarfirði og mér er sagt að oft hafi verið spurt , þegar mætt var í dans - inn . Er Steingrímur kominn ? Þegar Steingrímur greindist með kransæðastíflu á sl. ári var honum ráðlagt af lækni að hægja eitthvað á ferðinni . Eftir það sagði hann mér að hann hefði einskorðað sig við hæga dansa . Að öðru leyti hélt hann sínu striki . Hann lifði lífinu lifandi . Við Kristbjörg og sundvinir Stein - gríms þökkum góð kynni og sendum fjölskyldu hans samúðarkveðjur . Jón Finnsson . ? Ástkær móðir okkar , tengdamóðir , amma og lang - amma , GERÐUR AÐALBJÖRNSDÓTTIR frá Hólabæ , verður jarðsungin frá Blönduóskirkju föstudaginn 22. júní kl. 14:00 . Jarðsett verður í Holtastaðakirkjugarði . Björg Pétursdóttir , Hafsteinn Pétursson , Sigríður Bjarkadóttir , Pétur Pétursson , Þorbjörg Bjarnadóttir , Dagný Pétursdóttir , Þórir K. Agnarsson , ömmubörn og langömmubörn .